વર્ષના સૌથી ભવ્ય પર્વ અને પ્રકાશ પર્વ એવા દિવાળીના તહેવારોની જામનગર સહિત સમગ્ર સૌરાષ્ટ્ર-ગુજરાત તથા દેશભરમાં આનંદ ઉલ્લાસથી ભવ્ય ઉજવણી થઈ રહી છે. મંદી, મોંઘવારી જેવી સમસ્યાઓને સાઈડમાં રાખીને લોકો મનભરીને આ તહેવારોનો આનંદ માણી રહ્યા છે. આસો વદ અગિયારસ સુધી બજારોમાં નહીંવત્ ઘરાકીના કારણે દિવાળી નિસ્તેજ થશે તેવા વાતારવણમાં ધનતેરસથી બજારોમાં ભારે ગરમાવો આવી ગયો છે અને તમામ બજારો લોકોથી ઉભરાઈ રહી છે અને ધૂમ ખરીદી થઈ રહી હોવાથી વેપારી વર્ગમાં પણ રાહત થઈ છે.